Vi har spurgt to af de førende danske forskere inden for plastikforurening i havene, hvad de siger til Mette Frederiksens påstand. Og de er ved at være trætte af myten om plastikøer, understreger de. Torkel Gissel Nielsen er professor på DTU Aqua:

– Det er decideret ukorrekt og løgn, hvis jeg skal sige det groft, fortæller han over en telefon fra Grønland, hvor han i øjeblikket undersøger plastikforurening i havet.

Plastik er noget, alle kan forholde sig til, men det gør det næppe til et af de største miljøproblemer, vi står over for, siger Torkel Gissel Nielsen.

– Den politik og den bekymringsgrad, vi har i befolkningen, skal være baseret på fakta og ikke på følelser, siger forskeren fra DTU.

Mængden af plastik i verdenshavene er stigende – særligt i det, som forskere kalder "akkumuleringsområder", hvor vind og havstrømme gør, at koncentrationen af plastik øges. Disse områder kaldes også "garbage paths", hvilket kan oversættes til affaldsområder.

Men det betyder ikke, at det flyder rundt med plastik, forklarer Jakob Strand, der er seniorforsker på Aalborg Universitet.

– Det er nogle områder, hvor man finder flere plastikpartikler end uden for området. Men det er på ingen måde en sammenhængende masse, hvor man kan gå i land, siger Jakob han og fortsætter: